eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr fi eo eo it eo eo eo eo eo eo eo eo eo eo eo eo ca ckb hbs_lat de en es et fa hi lt nb pt ru en hbs_lat tr tr fy pl eo eo eo eo eo eo eo eo eo
El Vikipedio, la libera enciklopedio
La priskribo de la problemo troviĝas ĉi tie. Bonvolu ŝanĝi la enhavon por plibonigi la artikolon.
Preĝejo aŭ didomo estas konstruaĵo destinita por religiaj preĝo kaj kulto.
Ekzistas du manieroj por nomi la preĝejojn por diversaj religioj: Aŭ oni aldonas adjektivan formon de la religinomo al la vorto "preĝejo" (ekzemple "kristana preĝejo", "islama preĝejo", "hindua preĝejo", "juda preĝejo" ktp), aŭ oni uzas la jenajn vortradikojn:
moskeo = islama preĝejo
kirko = kristana preĝejo
sinagogo = juda preĝejo
temploj = preĝejoj de diversaj religioj (interalie de Hinduismo, Ŝintoismo, Zaratuŝtrismo)
spiritisma centro = spiritisma preĝejo
La dua sistemo havas la malavantaĝon, ke apenaŭ eblas enkonduki apartan radikon por la preĝejo de ĉiu religio, kaj ke ĝi necesigas lernadon de pli da novaj radikoj. Aliflanke ĝi havas la avantaĝon, ke eblas pli bone subdiferencigi: "sunaisma moskeo" pli koncizas ol "sunaisma islama preĝejo", "romkatolika kirko" pli koncizas ol "romkatolika kristana preĝejo" ktp. En artikoloj eble pravigeblus simple malmencii la religion, do simple skribi "ŝijaisma preĝejo", "baptisma preĝejo", "aŝkenaza preĝejo", "alevita preĝejo", "jezuita preĝejo", "oomota preĝejo", "metodista preĝejo" ktp., sed tio despli necesigus detalan studon de la adjektivaj novaj radikoj, por scii pri kio temas, kaj en precice difina konteksto kiel ekzemple en vikipediaj kategorioj necesas mencio de la religia aparteno de preĝejo.
Pro tio, ke Esperanto unue disvastiĝis precipe en la kristane influita mondo, la vorto "preĝejo" sen pliklarigo, pri kiu religio temas, ofte estis (kaj ankoraŭ foje estas) uzata por kristanaj preĝejoj. Tamen oni notu bone, ke per si mem la vorto "preĝejo" ne esprimas, ke temas pri kristana preĝejo.
Proverbo[redakti | redakti fonton]
Ekzistas pluraj proverboj pri preĝejo en la Proverbaro Esperanta de L. L. Zamenhof, inter ili[1]:
„ Malriĉa kiel muso preĝeja. ”
„ Malsaĝulon oni batas eĉ en la preĝejo. ”
„ Preĝejo proksima, sed Dio malproksima. ”
Galerio[redakti | redakti fonton]
budhisma preĝejo (templo) en la urbo Kuta, Indonezio
preĝejo de Hare Krishna (templo) en la urbo Anantapur, Barato
hinduisma preĝejo (templo) en la urbo Kuta, Indonezio
islama preĝejo (moskeo) en la urbo Kinabalu, Malajzio
judisma preĝejo (sinagogo) en la urbo Plzeň, Ĉeĥio
kristana preĝejo (kirko) sur Lofot-insuloj, Norvegio
kristana preĝejego (katedralo) en Laŭzano, Svislando
romia preĝejo (templo) en Nimo, Francio
Referencoj[redakti | redakti fonton]
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 22:34, 21 dec. 2016.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj